section_heading: Machinedramon
paragraph_text: Machinedramon je, ako bi se mjerila isključivo napadačka i fizička snaga, najsnažniji Digimon kojega su djeca susrela tijekom svog putovanja. Hladnokrvni, inteligentni i proračunati vladar gradova i urbaniziranih sredina, Machinedramon se pokazao kao iznimno težak protivnik. Ne posjeduje nikakve emocije i njegov je jedini cilj ostvariti svoj naum na bilo koji mogući način, ne osvrčući se što se može dogoditi drugima. Izrazito je destruktivan i ne tolerira neuspjeh (zbog čega je i ubio WaruMonzaemona). Također je iznimno siguran u samoga sebe, što mu se na kraju i osveti. Ubio ga je Taijev WarGreymon.